चंबा। हिमाचल के चंबा जिला में एक पांच साल की बच्ची के साथ उसके ही एक रिश्तेदार ने दुष्कर्म (Rape) कर डाला। मामला जिला चंबा (Chamba) के पुलिस थाना किहार के तहत सामने आया है। पीड़िता बच्ची के परिजनों ने पुलिस में इसको लेकर शिकायत (Complaint) दर्ज करवाई है। वहीं पुलिस ने पीड़ित बच्ची के परिजनों की शिकायत के आधार पर मामला दर्ज कर आरोपी को गिरफ्तार कर लिया है और उससे पूछताछ की जा रही है। बताया जा रहा है कि आरोपी पीड़ित बच्ची का रिश्तेदार है और उसकी उम्र 18 से कम बताई जा रही है। जिसके चलते पुलिस मामले को लेकर बेहद गंभीरता व बारिकी के साथ जांच प्रक्रिया को आगे बढ़ा रही है। यह मामला पुलिस थाना किहार में बीती देर शाम को दर्ज किया गया था।
बताया जा रहा है कि पीड़ित बच्ची ने अपने साथ हुई घिनौनी वारदात के बारे में परिजनों को बताया तो उनके पैरों तले जमीन खिसक गई। जिसके बाद परिजनों ने इसकी शिकायत पुलिस थाना में दर्ज करवाई। शिकायत मिलने के बाद पुलिस ने त्वरित कार्रवाई करते हुए आरोपी को धर दबोचा है। वहीं पीड़ित का मेडिकल करवाया जा रहा है। पुलिस के अनुसार मामला की गंभीरता को देखते हुए आरोपी को गिरफ्तार (Arrest) कर लिया है और पूछताछ की जा रही है। पुलिस ने मामले को पॉस्को एक्ट के तहत मामला दर्ज कर आगामी जांच शुरू कर दी है।